क्राउन चिटफंड के नाम पर ठगे साढ़े 18 लाख, एजेंट की मां से मारपीट करने पर 24 से ज्यादा लोगों पर केस
बहुचर्चितक्राउन चिटफंड कंपनी के नाम पर निवेशकों से ठगी मारने का एक और मामला सामने आया है। कंपनी के एजेंट ने एक निवेशक से 18 लाख रुपए से अधिक की धोखाधड़ी की। पुलिस ने पीड़ित की शिकायत पर आरोपी एजेंट के खिलाफ धोखाधड़ी का मामला दर्ज कर जांच शुरू कर दी है। वहीं, इसी एजेंट की मां ने आरोप लगाया है कि उनके घर के सामने धरना दे रहे अन्य लोगों ने उसे साथ मारपीट की। महिला की शिकायत पर पुलिस ने 24 से ज्यादा लोगों पर केस दर्ज कर लिया है। ऐसे में इस घटनाक्रम में नया मोड़ गया है।
मोटेब्याज का लालच देकर फंसाया:थाना सिविललाइन पुलिस को दर्ज कराई शिकायत में रमेश कुमार पुत्र जीत राम निवासी हाजी रतन, मेन रोड बठिंडा ने बताया कि आरोपी बलदेव कुमार पुत्र पाला राम निवासी गणेशा बस्ती क्राउन चिटफंड कंपनी में बतौर एजेंट काम करता है। करीब डेढ़ साल पहले बलदेव ने उसे झांसा दिया कि उनकी कंपनी निवेशकों को मोटा ब्याज देती है। अगर वो उनकी कंपनी में पैसा इन्वेस्ट करता है तो रिटर्न के रूप में बाजार से ज्यादा ब्याज दिया जाएगा। बलदेव कुमार की बातों पर विश्वास कर उसने किश्तों में करीब 24 लाख 52 हजार रुपए उसकी कंपनी में लगा दिए। शुर में उसे ब्याज मिलता रहा। करीब 6 लाख रुपए वापस मिल गए लेकिन इसके बाद कंपनी ने ब्याज देना बंद कर दिया। जब उसने बलदेव से इस बारे में बात की तो वो टालमटोल करने लगा। इस तरह आरोपी ने उसके 18 लाख 52 हजार रुपए हड़प लिए। रमेश ने बताया कि बलदेव ने उसके अलावा कुछ अन्य लोगों से भी लाखों रुपए की ठगी मारी है।। पुलिस ने बलदेव कुमार के खिलाफ आईपीसी की धारा 420, 406 के तहत मामला दर्ज कर जांच शुरू कर दी है।
महिलाबोली, धरने पर बैठे लोगों ने पीटा
जांचअधिकारी एएसआई रघुवीर सिंह ने बताया कि पुलिस को दिए बयान में एजेंट बलदेव की मां बिमला देवी प|ी पाला राम निवासी गणेशा बस्ती, बठिंडा ने बताया कि 26 दिसंबर को वह अपने घर में बने पशुओं के बाड़े में बहू के साथ काम कर रही थी।
इस दौरान वहां पहुंचे सतीश कुमार, सुनील कुमार, किशन गर्ग निवासी बल्ला राम नगर और उनके साथ मौजूद 25-30 अज्ञात लोगों ने मिलकर उसके साथ मारपीट की और उसे जख्मी कर दिया। आरोपियों ने उसे धमकी भी दी। गौरतलब है कि ये सभी लोग पिछले कुछ दिनों से क्राउन कंपनी में बतौर एजेंट काम करने वाले बलदेव कुमार के घर के बाहर धरने पर बैठे हैं और उसकी गिरफ्तारी की मांग कर रहे हैं। बलदेव कुमार फरार है।
hin_Deva hin_Deva hin_Deva hin_Deva hin_Deva hin_Deva